A més a més de les sargantanes que ja teniu a casa, aquest any hem treballat Gaudí fent diverses activitats cooperatives a l’aula. A continuació us ensenyem una petita mostra.
Hem treballat edificis emblemàtics com la Pedrera, la Sagrada Família, el parc Güell...
I també conceptes representatius de l’obra Gaudí com poden ser “trencadís”, la “natura”, “rajola”, “modernisme”...
A partir d'uns traços generals, cada grup completa la seva obra o edifici.
Per grups i fent servir paper de seda simulant la tècnica del trencadís tan característica de l'autor, fem les estrelles que podem trobar a la sala Hipòstila o Sala de les Cent Columnes del Parc Güell.
Publicat per P5 Adela de Trenquelleon a 0:28
Els ritmes!
A classe de música hem estat treballant els ritmes amb la cançó de "Letkiss- Roberto Delgado". Ens ho hem passat molt bé posant les mans en les sabates.
Us deixem el vídeo perquè ho pugueu veure.
P5A: Pirates
P5B: Taurons
Publicat per P5 Adela de Trenquelleon a 6:44
La mare de l'Aina ens visita
Fa unes setmanes vam rebre la visita de la mare de l'Aina. Ens va explicar un munt de coses sobre el lloc on treballa i el funcionament de la seva empresa (des de com es fa la roba fins que arriba a les botigues).
Després vam poder dissenyar la nostra pròpia samarreta.
Moltes gràcies per venir a l'escola Laura.
Publicat per P5 Adela de Trenquelleon a 3:39
Els pares d'en Víctor ens visiten
Fa unes setmanes vam rebre la visita dels pares d'en Víctor. En David ens va parlar del seu ofici: vigilant de seguretat. Ens va interessar molt i vam estar molt atents, ja que per exemple, és el vigilant de seguretat qui si ens perdem en un supermercat, ens ajudarà a trobar els pares.
A continuació vam crear, pintant i retallant, la nostra pròpia placa. Que divertit!
Moltes gràcies per venir a l'escola David i Manoli.
Publicat per P5 Adela de Trenquelleon a 2:57
Els pares de l'Unai ens visiten
Fa unes setmanes vam rebre la visita dels pares de l'Unai. L'Ernest ens va explicar en què consisteix el seu treball, estibador. Ens va parlar dels contenidors que carreguen amb les grues, quina emoció!
Després vam fer el nostre propi contenidor, personalitzat amb el nostre nom, que podrem fer servir com a capsa.
Moltes gràcies per venir a l'escola Ernest i Irene!
Bingo musical!
A classe de música hem fet un bingo musical i cada vegada que sonava la cançó d'un animal, que teníem en la nostra targeta, el ratllàvem i sortíem a ballar. Ha sigut molt divertit!
Ja ha començat la primavera i la vam rebre amb una cançó: Et diré un secret molt fi
Us deixem les cançons perquè ens pugueu escoltar.
P5A Els pirates: Et diré un secret molt fi...
P5B Els taurons: Et diré un secret molt fi...
Publicat per P5 Adela de Trenquelleon a 14:06